ডেইজী শাহ
ডেইজী শাহ (গুজরাটি: ડેઇઝી શાહ; জন্ম: ২৫ আগস্ট ১৯৮৪) হলেন একজন ভারতীয় মডেল, নৃত্যশিল্পী, নৃত্যপরিকল্পনাকারী এবং অভিনেত্রী। তিনি গণেশ আচার্যর সহযোগী নৃত্যপরিকল্পনাকারী হিসেবে ১০ বছর যাবত কাজ করেছেন। তিনি ২০১০ সালে বহু ভাষাভিত্তিক অ্যাকশন থ্রিলার চলচ্চিত্র বন্দে মাতরমের বিশেষ চরিত্রে অভিনয়ের মাধ্যমে অভিন্যের জগতে অভিষেক করেন, কিন্তু তার প্রথম বিরাট সাফল্য অর্জিত হয় ২০১১ সালে মুক্তিপ্রাপ্ত কর্ণাটকের চলচ্চিত্র বডিগার্ডের মূল ভূমিকায় অভিনয়ের মাধ্যমে। অতঃপর তিনি ২০১৪ সালে বলিউডের চলচ্চিত্র জয় হোতে সালমান খানের বিপরীতে অভিনয় করেন। ২০১৫ সালে, তিনি হেট স্টোরি ৩-এ সাহসী চরিত্রে অভিনয় করেছেন।